# Quiz – med lyder og videoer av dyr

Dere skal jobbe sammen to og to og gjøre oppgaven under. Noen av dere vil bli utfordret til å framføre programmet foran klassen på nyåret

Se kapittel 13 i boka for HTML- og JS kode for bruk av lyd og video på web.

1. Endre tre av de vedlagte dyrelydene slik at hver av de varer i 3 sekunder. Bruk Audacity eller et annet egnet program.
2. Endre to av de vedlagte videoklippene slik at de varer i seks sekunder. Bruk Shotcut, Video Editor eller Adobe Premiere.
3. Lagre lyd og video i et format som fungerer på web
4. Lag en quiz der bruker hører dyrelyder og ser videoer og skal gjette hvilket dyr det var som ble avspilt/vist. Krav til quiz:
   1. Bruker skal kunne registrere navnet sitt ved oppstart av quiz
   2. Lag 3 spørsmål som hver inneholder en dyrelyd som bruker skal gjette på.
   3. Lag to spørsmål som hver inneholder et videoklipp og som bruker skal gjette hvilket dyr det er som blir vist.
   4. Spørsmålene skal komme opp en og en av gangen. Til sammen altså 5 spørsmål.
   5. Presenter svaralternativer med radioknapper. Du kan for eksempel ha tre svaralternativer på hver oppgave.
   6. Presenter en poengsum underveis som viser hvor mange poeng brukeren har
   7. Når alle spørsmål er ferdig skal det komme opp en bekreftelse på hvor mange riktige/poeng brukeren fikk av totalen. Du skal gi en tilbakemelding etter hvor mange riktige brukeren fikk med et personlig innslag der du bruker det registrerte navnet, for eksempel slik:

«Alt riktig, Eivind. Bra jobba»

* 1. Lag også en grafisk framstilling (for eksempel en søyle) som viser hvor mange riktig brukeren fikk av totalt poeng
  2. Lag et brukervennlig brukergrensesnitt.